1996-ban, a Szolnoki MÁV versenyzőjeként, Sydneyben ifjúsági világbajnokságon negyedik volt. 1997-ben bronzérmet szerzett az ifi Eb-n. 1998-ban aranyérmes lett az Annecyben rendezett junior világbajnokságon. Ebben az évben állhatott először dobogóra a felnőtt ob-n. A budapesti felnőtt Európa-bajnokságon kiesett a selejtezőben. Az 1999-es utánpótlás Európa-bajnokságon hatodik volt. 2000-ben kiharcolta az olimpiai szereplés lehetőségét. Az országos bajnokságon harmadik lett. A Golden League sorozatban Zürichben kilencedik, Brüsszelben ötödik lett. Az olimpián három érvénytelen kísérlettel kiesett a selejtezőben. 2001-ben az utánpótlás Európa-bajnokságon lett aranyérmes. Ebben az évben szerezte első felnőtt magyar bajnoki címét. A világbajnokságon kiesett a selejtezőben. 2002-ben második lett az ob-n, amivel kivívta az Európa-bajnoki szereplés lehetőségét. Az Eb-n hetedik helyezett lett.